Diari Oficial de la Generalitat Valenciana


Sumari del DOGV 9226, del 30-11-2021 (2021/11151)

RESOLUCIÓ de 19 de novembre de 2021, de la Conselleria d'Educació, Cultura i Esport, per la qual prorroguen les beques per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme concedides per la Resolució de 27 de novembre de 2020, de la Conselleria d'Educació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11387


Data del document
:   19-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 19 de novembre de 2021, de la Conselleria d'Educació, Cultura i Esport, per la qual prorroguen les beques per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme concedides per la Resolució de 27 de novembre de 2020, de la Conselleria d'Educació, Cultura i Esport. [2021/11353]  
  
L'Ordre 87/2016, de 21 de desembre (DOGV 7945, 28.12.2016), de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme.  
  
La Resolució de 23 de juny de 2020 (DOGV 8847, d'01.07.2020), de la Conselleria d'Educació, Cultura i Esport, va convocar 5 beques per a la realització de pràctiques professionals en dependències de la Direcció General de Política Lingüística i Gestió del Multilingüisme.  
  
La Resolució de 27 de novembre de 2020 (DOGV 8965, 02.12.2020), de la Conselleria d'Educació, Cultura i Esport, va concedir dues beques de la modalitat A, documentació, per a la realització de pràctiques professionals en dependències de la Direcció General de Política Lingüística i Gestió del Multilingüisme, des de l'1 de desembre de 2020 i per a 12 mesos.  
Les directores de les escoles oficials d'idiomes on es duen a terme les beques informen favorablement sobre les activitats i sobre la pròrroga de la beca.  
L'apartat segon de l'article 5 de l'ordre de bases estableix que el període de duració de la beca pot prorrogar-se, sense necessitat d'una nova convocatòria, per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant ho requerisca o ho aconselle.  
Tenint en compte el límit quantitatiu per a assumir compromisos de despesa plurianual que fixa l'article 40.3 de la Llei 1/2015, de 6 de febrer, d'hisenda pública, del sector públic instrumental i de subvencions, i d'acord amb l'import del crèdit vinculant de la línia en l'exercici actual, resulta impossible dotar l'anualitat de 2022 amb la quantitat necessària per a abastar el període màxim de pròrroga de la beca de 12 mesos. Per això, la duració inicial de la pròrroga ha de ser de huit mesos, comptats des del dia 1 de desembre de 2021 fins al 31 de juliol de 2022.  
No obstant això, amb la finalitat d'obtindre el màxim benefici en la formació de les dues adjudicatàries, si la continuïtat de l'exercici de l'activitat que s'estiga efectuant ho requereix o aconsella, i amb la condició en qualsevol cas que hi haja consignació pressupostària suficient i adequada en el pressupost de la Generalitat per a l'exercici 2022 per atendre les obligacions econòmiques que se'n deriven, el període inicial de pròrroga establit podrà ampliar-se mitjançant una resolució expressa, a fi de completar la duració màxima de fins a 12 mesos addicionals prevista en l'article cinqué de l'ordre de bases i en el punt cinqué de la resolució de convocatòria. És a dir, quatre mesos més, de manera que la finalització de les dues beques puga ser el 30 de novembre de 2022.  
  
Per tot això, tenint en compte el que disposa el Decret 132/2009, de 4 de setembre, del Consell, pel qual es regula la concessió de beques, i fent ús de la delegació efectuada pel conseller d'Educació, Cultura i Esport en la disposició final primera de l'ordre de bases, resolc:  
  
  
Primer  
Prorrogar des de l'1 de desembre de 2021 fins al 31 de juliol de 2022 les beques concedides:  
  
Albelda Miguel, Ariana \*\*\*4761\*\*  
Moncholí Romero, Míriam \*\*\*6190\*\*  
  
  
Segon  
L'import de la beca és de 1.098,23 - (mil noranta-huit euros amb vint-i-tres cèntims) bruts mensuals, de conformitat amb la Resolució de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre del Consell. D'acord amb el que disposa l'apartat sisé de la resolució de convocatòria de les beques, i en compliment del que preveuen els apartats 1 i 3 de l'article 17 del Decret 132/2009, la percepció mensual està determinada per la resolució anterior, tenint en compte l'increment del 0,9 % de les retribucions del personal al servei del sector públic valencià per a 2021, aprovat pel Decret llei 9/2021, de 2 de juliol, de modificació de la Llei 4/2020, de 30 de desembre, de pressupostos de la Generalitat per a l'exercici 2021.  
  
Aquesta quantitat s'incrementarà, si escau, aplicant el mateix increment global previst per al sector públic valencià, previst en la llei de pressupostos de cada any, segons el que estableix l'article 17.1 del Decret 132/2009.  
Sobre l'import brut caldrà practicar la retenció a compte de l'Impost sobre la Renda de les Persones Físiques, així com la cotització a la Seguretat Social, en els termes establits en el Reial decret 1493/2011, de 24 d'octubre, i la resta que corresponguen.  
A més, es procedirà al finançament de la quota d'empresa de la Seguretat Social de les adjudicatàries de la pròrroga, pels imports anuals que legalment s'establisquen.  
El pagament serà a càrrec de l'aplicació pressupostària 90.81.87.762.76.1, línia de subvenció S6954000, del pressupost de la Generalitat per a l'exercici 2021, i el seu equivalent en l'exercici 2022, condicionat aquest a l'existència de crèdit adequat i suficient, pels imports per anualitat detallats a continuació:  
  
Any 2021 2.293,28 -  
Any 2022 16.052,96 -  
Total 18.346,24 -  
  
Tercer  
Per a la resta de condicions, es mantenen les que figuren en les bases de l'Ordre 87/2016, de 21 de desembre.  
Aquesta resolució es publica en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
De conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa i els articles 123 i 124 de la Llei 39/1995, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Cultura i Esport el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 19 de novembre de 2021.- El director general de Política Lingüística i Gestió del Multilingüisme (p. d. Ordre 87/2016, de 21 de desembre, DOGV núm. 7945, de 28.12.2016): Rubén Trenzano Juan.